რუსეთის იმპერიის სახელმწიფო საბჭო
რუსეთის იმპერიის სახელმწიფო საბჭო (რუს. Государственный совет Российской империи) — უმაღლესი კანონგანმხილველი დაწესებულება სრულიად რუსეთის იმპერატორის კარზე (1810-1906), შემდგომში კი საკანონმდებლო ორგანო რუსეთის იმპერიაში (1906-1917). საბჭო პარლამენტის ზედა პალატას წარმოადგენდა, ქვედა პალატას კი — სახელმწიფო დუმა. სხდომები იმართებოდა სანქტ-პეტერბურგში მარიის სასახლეში.